วันก่อนนิวคุงได้รับ Gift Voucher จากกิจกรรมใน Facebook ของร้าน Soupe เลยได้กลับมากินอีกครั้งครับ
อย่างที่เคยบอกไปรีวิวก่อนแล้วว่าร้าน Soupe นี้มีบรรยากาศในร้านที่ดี โปร่งกว้างและนั่งสบาย รู้สึกถึงความเป็นส่วนตัวมากๆ
และวันนี้ที่ไปกินก็เช่นกัน ร้านคนไม่เยอะ สั่งอาหารมาไม่นานก็ได้แล้วครับ

ทวนกันอีกรอบ ร้านจะอยู่ที่ห้าง อมรินทร์ พลาซ่า ชั้น 4 ใกล้กับทางออกลานจอดรถนะครับ ^^

ที่ร้านจะเน้นขายทั้งอาหารไทย ฝรั่ง และเสต็ก โดยจะเน้นในเรื่องของสุขภาพและความสะอาดเป็นหลักเลย
หากมากินที่ร้านนี่ราคาหมดต่อคนก็จะราวๆ 200 บาทได้ครับ

วันนี้นิวคุงกินเมนู เสต็กปลาดอลลี่ ราดซอสมะขาม (สูตรของทางร้าน)
ทีเด็ดในจานนี้คงจะเป็นตัวซอสมะขามครับ เพราะตัวซอสมะขามนั้นมีทั้งรสเปรี๊ยวและหวานของมะขามผสมกันได้อย่างอร่อยลงตัว
เมื่อเอาไปกินกับตัวปลาทอดที่ทอดมาได้นุ่มๆ และมีรสหวานมันปลาอร่อยอยู่ด้านใน ตัวรสเปรี๊ยวหวานของมะขามจะช่วยรสชาติปลาให้เด่นขึ้นมาอย่างอร่อย
กินแล้วรู้สึกถึงความนุ่มหวานแบบกลมกล่อมกำลังดี และตัวผักเครื่องเคียงที่อยู่ใต้ปลาก็มีหลากหลาย กินเล่นๆช่วยดับเลี่ยนได้
นอกจากนี้ยังมีมันบดให้กินเพลินๆ แบบรสหวานๆมันๆอีกด้วยน้า ^^

สรุปโดยรวม (เต็ม 10)
ให้ 8 คะแนนครับ เป็นรสชาติที่ทานง่ายอร่อย มีอะไรให้กินหลายอย่างในจานนี้ดี

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  20 / 3 / 57
